આ શ્રેણી કેપ્ટન ધોની માટે બદલાની શ્રેણી બની રહેશે. જાન્યુઆરી ૨૦૧૪માં ધોનીની ટીમ ન્યૂઝીલેન્ડના પ્રવાસે ગઈ હતી, જ્યાં તેને વન ડે શ્રેણીમાં કારમી હારનો સામનો કરવો પડ્યો હતો. હવે ધોનીને જૂનો હિસાબ કરવાની તક મળી છે. ટીમ ઇન્ડિયા અત્યાર સુધી પોતાના ઘરઆંગણે ન્યૂઝીલેન્ડ સામે ક્યારેય હારી નથી. ધોની આ રેકોર્ડને જાળવી રાખવા ઇચ્છશે, ખાસ કરીને ત્યારે કે જ્યારે આપણે ટેસ્ટ શ્રેણીમાં ક્લીન સ્વિપ કરી ચૂક્યા છીએ.